ประชาชนต่างให้ความร่วมมือใช้ถุงผ้าแทนถุงพลาสติกในการจับจ่ายสินค้าตามนโยบายลดถุงพลาสติกของภาครัฐ
ประชาชนต่างให้ความร่วมมือใช้ถุงผ้าแทนถุงพลาสติกในการจับจ่ายสินค้าตามนโยบายลดถุงพลาสติกของภาครัฐ จากนโยบายของภาครัฐที่ประกาศให้ห้างสรรพสินค้าและร้านสะดวกซื้องดแจกถุงพลาสติก เริ่มตั้งแต่ 1 มกราคม 2563 ที่ผ่านมา โดยขอความร่วมมือให้ประชาชนเวลาซื้อสินค้าให้เตรียมถุงผ้ามาเอง เพื่อร่วมกันรณรงค์ส่งเสริมให้ประชาชนปรับเปลี่ยนพฤติกรรมให้เป็นมิตรกับสิ่งแวดล้อม ในการเลิกและลดใช้ถุงพลาสติก รวมทั้งกล่องโฟม โดยจากการสอบถามประชาชนในวันนี้พบว่าส่วนใหญ่ให้การตอบรับเป็นอย่างดีและต่างกล่าวเป็นเสียงเดียวกันว่ายินดีที่จะให้ความร่วมมือ เนื่องจากเป็นการช่วยอนุรักษ์ธรรมชาติและสิ่งแวดล้อม รวมทั้งช่วยลดปริมาณขยะไม่ให้เกลื่อนกลาด โดยประชาชนก็ได้เริ่มปรับเปลี่ยนพฤติกรรมโดยการพกถุงผ้าใส่กระเป๋าติดตัวให้เป็นส่วนหนึ่งในชีวิตประจำวันแล้วนางจุฑานุช ชาญณรงค์ ผู้ประกอบการร้านปัก Pinname จำหน่ายถุงผ้าและถุงกระดาษ เปิดเผยว่า ตั้งแต่เริ่มนโยบายลดถุงพลาสติก ส่งผลให้ยอดจำหน่ายถุงผ้าและถุงกระดาษเพิ่มขึ้นอย่างต่อเนื่องทั้งแบบออนไลน์และหน้าร้าน โดยตนได้ผลิตสินค้าให้หลากหลายรูปแบบเพื่อให้ประชาชนได้เลือกซื้ออย่างหลากหลาย โดยจำหน่ายในราคาไม่แพงมากทั้งนี้ขอความร่วมมือให้ประชาชนหันมาใช้ถุงผ้า แทนถุงพลาสติกในการจับจ่ายซื้อสินค้าทุกครั้ง เพื่อลดปริมาณขยะ ให้ประเทศของเราน่าอยู่ยิ่งขึ้น